
న్యూఢిల్లీ, మార్చి 6: రామజన్మభూమి-బాబ్రీ మసీదు కట్టడం విధ్వంసం కేసులో బీజేపీ అగ్రనేతలు ఎల్కే ఆడ్వాణీ, మురళీ మనోహర్ జోషీ, ఉమాభారతిలకు చిక్కులు తప్పేలా లేవు. ఈ ముగ్గురితోపాటు 13 మందిని నేరపూరిత కుట్ర(ఐపీసీ 120బీ సెక్షన్) ఆరోపణల నుంచి విముక్తి చేయడంపై సుప్రీంకోర్టు ఈ నెల 22న నిర్ణయం తీసుకోనుంది. సాంకేతిక కారణాలపై కోర్టు ఈ ఆరోపణలను తోసిపుచ్చిందని, దీనిని తాము అనుమతించబోమని జస్టిస్ పీసీ ఘోష్, జస్టిస్ ఆర్ఎఫ్ నారిమన్లతో కూడిన ధర్మాసనం సోమవారం స్పష్టం చేసింది. ‘13 మందికి సాంకేతిక కారణాలపై కేసు నుంచి విముక్తి కల్పించారు. లఖ్నవ్, రాయ్బరేలీ కోర్టుల్లో దాఖలైన రెండు కేసులను కలిపి ఎందుకు విచారించకూడదని అడుగుతున్నాం.  సాంకేతిక కారణాలపై వదిలిపెట్టడాన్ని అనుమతించం’ అని మౌఖికంగా తెలిపింది. కేసును త్వరగా పరిష్కరించేందుకు రెండు ఎఫ్ఐఆర్లను కలిపి విచారించాలన్న సుప్రీంకోర్టు ప్రతిపాదనను నిందితుల తరపు న్యాయవాదులు గట్టిగా వ్యతిరేకించారు. రెండు కేసుల్లో వేర్వేరు నిందితులు ఉన్నారని గుర్తుచేశారు. లఖ్నవ్, రాయ్బరేలీ కోర్టుల్లో విచారణ నడుస్తోంది. రెంటినీ కలిపి ఉమ్మడిగా విచారణ జరపడం అంటే మళ్లీ కొత్తగా ప్రొసీడింగ్స్ మొదలుపెట్టడమేనని వాదించారు. ఆడ్వాణీ, జోషీ, ఉమాభారతి సహా 21 మందిపై రాయ్బరేలీ కోర్టులో విచారణ జరుగుతుండగా.. గుర్తుతెలియని కరసేవకులపై లఖ్నవ్ కోర్టులో విచారణ సాగుతోంది. 21 మందిలో ఆడ్వాణీ, జోషీ, ఉమ, యూపీ మాజీ సీఎం, ప్రస్తుత గవర్నర్ కల్యాణ్సింగ్, శివసేన అధిపతి బాల్ ఠాక్రే, వీహెచ్పీ నేత ఆచార్య గిరిరాజ్ కిశోర్, వినయ్ కటియార్, విష్ణుహరి దాల్మియా, సతీశ్ ప్రధాన్, సీఆర్ బన్సల్, అశోక్ సింఘాల్, సాధ్వి రితంబర, మహంత అవైద్యనాథ్ తదితరులు ఉన్నారు.

newdhilly, marchi 6: ramajanmabhoomi-babri maseedu kattadam vidhvamsam kesulo bgfa agranetalu elke aadwani, muralii manohar joshi, umaabhaaratilaku chikkulu tappela levu. ee muggurithopaatu 13 mandini nerapurita kutra(ipc 120bee section) aaropanala nunchi vimukti cheyadampai supreenkortu ee nela 22na nirnayam teesukonundi. saanketika kaaranaalapai kortu ee aaropanalanu tosipuchindani, deenini taamu anumatinchabomani justis pc ghosh, justis arf naarimanlatho kuudina dharmasana somavaram spashtam chesindi. ‘13 mandiki saanketika kaaranaalapai kesu nunchi vimukti kalpinchaaru. lakhnav, raybareli kortullo daakhalaina rendu kesulanu kalipi enduku vichaarinchakuudadani adugutunnam.  saanketika kaaranaalapai vadilipettadaanni anumatincham’ ani moukhikamgaa telipindi. kesunu twaragaa parishkarinchenduku rendu efiaarlanu kalipi vichaarinchaalanna supreenkortu pratipaadananu ninditula tarapu nyaayavaadulu gattigaa vyatirekinchaaru. rendu kesullo ververu ninditulu unnaarani gurtuchesaaru. lakhnav, raybareli kortullo vichaarana nadustondi. rentinee kalipi ummadigaa vichaarana jarapadam ante malli kottagaa prociedings modalupettadamenani vaadinchaaru. aadwani, joshi, umaabhaarati sahaa 21 mandipai raybareli kortulo vichaarana jarugutundagaa.. gurtuteliyani karasevakulapai lakhnav kortulo vichaarana saagutondi. 21 mandilo aadwani, joshi, uma, up maji cm, prastuta gavarnar kalyansing, sivasena adhipati bal thaakre, veehechpee netha aachaarya giriraj kishor, vinay katiyar, vishnuhari dalmia, sateesh pradhan, cr bansal, ashok singhal, saadhvi ritambara, mahanta avaidyanath taditarulu unnaaru.